text: Ishøj Kommunes klima
  
  publiceret: 2018-11-01 00:00:00
  Selv om Ishøj er en forholdsvis lun kommune, betyder beliggenheden ud mod Øresund, at årsmiddeltemperaturen kun ligger en smule over landsgennemsnittet. Temperaturvariationen og antallet af byger er større i den mere urbane, kystnære del af kommunen end i den åbne vestlige del omkring Torslunde.
  Ishøj Kommune er tør, og nedbøren ligger betydeligt under landsgennemsnittet. Det skyldes dels, at luften fra vest tørrer ud, inden den kommer frem til kommunen, dels det flade terræn, der ikke medvirker til skydannelse. De færre skyer betyder til gengæld, at antallet af solskinstimer er forholdsvis højt og ligger lidt over landsgennemsnittet.
  Læs mere om natur og landskab i Ishøj Kommune
  Læs også om
  Se alle artikler om Klima